《古行路》
宋代·杨杰

古行路，古行路，今人欲追古人去。古人去远何可追，后人视今去古时。

君不见去年春风去已久，今年春风亦依旧。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。